b"\n_START_ARTICLE_\nCreu de Sant Joan (Vilanova i la Geltr\xc3\xba)\n_START_SECTION_\nDescripci\xc3\xb3\n_START_PARAGRAPH_\nCreu d'entrada de poble composta per una base de dos graons, el primer de planta octogonal i el segon circular, un fust llis, un capitell -tots dos de secci\xc3\xb3 octogonal- i la creu pr\xc3\xb2piament dita com a coronament. El capitell est\xc3\xa0 dividit en vuit capelles amb sis sants desdibuixats i dos escuts amb les barres d'Arag\xc3\xb3. La creu t\xc3\xa9 a una banda el Crist crucificat i a l'altra la Verge amb Jes\xc3\xbas Infant-_NEWLINE_El capitell i la creu s\xc3\xb3n de pedra de Vilafranca. El fust \xc3\xa9s de pedra de Montju\xc3\xafc.\n_START_SECTION_\nHist\xc3\xb2ria\n_START_PARAGRAPH_\nLa creu \xc3\xa9s del segle XVI i \xc3\xa9s la m\xc3\xa9s antiga i completa de les creus de terme de Vilanova i la Geltr\xc3\xba, ja que fins i tot el fust \xc3\xa9s original. L'any 1944 es restableix al seu lloc habitual sota la direcci\xc3\xb3 del Centre d'Estudis de la Biblioteca-Museu V\xc3\xadctor Balaguer, per acord de l'Ajuntament, despr\xc3\xa9s que el 1934 foren recollides i emmagatzemades."